#### referat fra styremøte i Gauldalsregionen

**Tid :** **Onsdag 6. april 2016 kl. 10.00 - 14.00**

**Sted :** **Melhus - Rådhuset**

* Til stede: Bodil B. Alsvik, Lill H. Bøe, Egil Johannes Hauge, Line Andersen og Nina Rise Oddan.

 Forfall: Reidun Joten, Dordi Aalbu

* Godkjenning av møteinnkalling og saksliste. Godkjent uten merknader.

* Godkjenning av referat fra styremøte 11.12.15. Godkjent uten merknader.

**Saksliste**

**01/16 Organisering av regionarbeidet - mandat.**

* **Info om saken:**

Konklusjon på styremøte 11.12.15:

*Hver enkelt kommune utarbeider forslag fra kommunene på mandat og rolleavklaring på de tre ulike grupperingene (styret, arbeidsgruppe barnehage og arbeidsgruppe skole). Forslag sendes pr. mail til regionkonsulent innen 15. januar. Lill og Nina lager et utkast med bakgrunn i disse forslagene. Tas opp igjen på neste styremøte.*

Regionkonsulent sendte mail til styremedlemmene 4. januar, med forslag på mandat. Styret ble oppfordret til å komme med innspill/forslag på endringer innen 1. februar. Det har ikke kommet noen innspill eller forslag på endringer. Arbeidsgruppe barnehage og arbeidsgruppe skole har behandlet dette på sine møter, og kommet med forslag på endringer. Lill og Nina har utarbeidet et nytt forslag på bakgrunn av innspill. Det nye forslaget ligger vedlagt innkallinga til møtet.

* **Konklusjon:** Utarbeidet oversikt over arbeidsroller/mandat legges fra nå av til grunn for arbeidet i Gauldalsregionen. Oversikten legges ut på hjemmesiden.

**02/16 Regnskap for 2015.**

* **Info om saken:** Regnskap for 2015 er vedlagt innkallinga.
* **Konklusjon**: Regnskapet for 2015 ble godkjent. Styret konkluderte med at fondene for barnehage og skole i fremtiden skal ikke gå under kr. 100.000,-.

**03/16 Referat fra møte med SAFO**

* **Info om saken:** Bodil deltok på møte i SAFO 04.02.16. Bodil refererer fra møtet.
* **Konklusjon** NTNU er avhengig av gode tilbakemeldinger fra regionene på hva det er behov for av etter- og videreutdanning framover for å kunne vurdere mulighet for desentralisert etter- og videreutdanning. Viktig at regionene drøfter eventuelt behov for desentralisert kompetanseheving, og melder fra om et eventuelt behov/ønske til NTNU. Regionkonsulent tar med dette videre til arbeidsgruppe skole. Regionkonsulenten informerer også arbeidsgruppene om at regionen har en arena for påvirkning gjennom SAFO.

**04/16**  **Årsrapport for 2015**

* **Info om saken:** Nina har utarbeidet et forslag som ligger vedlagt innkallinga til møtet.
* **Konklusjon** Årsrapport for 2015 ble tatt til etterretning.

**05/16 Hovedsatsingsområder 2016/2017**

* **Info om saken:** Satsingsområder har ikke vært diskutert etter styremøtet 09.06.15. Her er referat fra saken "*Veien videre i regionarbeidet. Satsingsområder og arbeidsmåter"* i styremøtet i juni 2015:

 ***Veien videre i regionarbeidet. Satsingsområder og arbeidsmåter***

*Styret konkluderte i styremøtet 18.03.15 at tiden nå er inne til å drøfte "den videre veien" i regionarbeidet.*

*Med utgangspunkt i drøftingen på møtet i mars og saksfremstilling i sak 13/15 i dagens møte, hadde styret en innledende drøfting vedr. dette. Stikkord fra drøftingen:*

* + *Ikke kaste opp for mange "baller" samtidig.*
	+ *Tilpasse aktivitetsnivået i forhold til pågående satsinger innenfor skole og barnehage i kommunene.*
	+ *Følgende tema taes med videre i prosessen omkring videre satsing:*
		- *Økt fokus på barnehage*
		- *Organisasjon/lærende organisasjoner*
		- *Praktiskrettet opplæring*
		- *Frafall i videregående skole*

*Konklusjon: Saken settes opp igjen på neste styremøte. Regionkonsulent forbereder saken.*

* **Konklusjon:** Resultat av drøfting i dag er at vi ønsker å rette oppmerksomheten spesielt mot videreutvikling av barnehage/skoleeier-rollen og praktisk rettet og variert aktivitet/opplæring. Regionkonsulent tar dette med videre til arbeidsgruppene for innspill. Forslagene/innspillene drøftes på studieturen til Lillehammer i høst.

**06/16 Aktiviteter høsten 2016**

* **Konklusjon:**

 Med utgangspunkt i budsjettet er følgende aktiviteter planlagt høsten 2016:

|  |  |  |
| --- | --- | --- |
| **Aktivitet** | **Målgruppe** | **Kommentarer** |
| Styremøter | Styret | Ett møte høsten 2016  |
| Arbeidsgruppemøter barnehage | Arbeidsgruppe barnehage | Etter behov, men ca to møter høsten 2016 |
| Arbeidsgruppemøter skole | Arbeidsgruppe skole | Etter behov, men ca to møter høsten 2016 |
| Studietur til Lillehammer | Styret, arbeidsgruppe barnehage og arbeidsgruppe skole |  |
| FMST: Veiledningsrunder i regionene - jfr. brev om elevenes psykososiale miljø og situasjonen i Sør-Trøndelag | Skoleledere, skoleeiere | Se brev fra FMST datert 28.01.2016 |
| Nettverksmøter - skole | 3 nettverk | Konstituering 18.03.16 for pulje 3 i UiU |
| Møte regionledere og regionkonsulenter | Regionleder og regionkonsulent | November 2016. Orkla-øy-regionen, Orkanger.  |
| Kommunedialog, STFK, videregående | Regionkonsulent | November 2016? |
| Dagsamling | Ped.ledere, styrere og barnehagerådgivere | Høsten 2016 |
| Samarbeidsmøter med DMMH | Arbeidsgruppe barnehage |  |
| 2-dagers studietur til Rissa kommune/Fosenregionen, evt. kombinert med styremøte.  | Styret  | Besøke Fosenregionen/Rissa kommune: Innhold: Orientering om skoleeierrollen og skoleutvikling i Fosenregionen/Rissa kommune. Erfaringsutveksling. Sen vår/tidlig høst 2016.  |
| Samling regionkonsulenter | Regionkonsulent | 2 ganger pr. år |

**07/16 Eventuelt**

 **A: Studietur til Lillehammer:**

* **Konklusjon:** Ang. innhold: Styret, arbeidsgruppe barnehage og arbeidsgruppe skole kommer med innspill på foreslåtte punkter fra Fylkesmannen i Oppland. Etter innspill fra styret, arbeidsgruppe barnehage og skole, utarbeider regionkonsulent et forslag som sendes ut til styret, med ønske om tilbakemelding pr. mail. Innspill fra styret på innhold: Alt er interessant, dersom noen punkter skal ut, foreslås første punkt. Arbeidsgruppe barnehage har allerede kommet med innspill, arbeidsgruppe skole tar opp dette på arbeidsgruppemøte i mai.

 **B: Regionkonsulent:**

* **Konklusjon:** Nina fungerer som regionkonsulent inntil videre.

 **C: Neste møte i styret:**

* **Konklusjon** Tidligere bestemt til mai, ikke behov før sen vår eller tidlig høst. Kan sees i sammenheng med studietur til Fosen**.**